**OsloMet – Storbyuniversitetet - Bachelorstudium i ergoterapi
ERGOBPRA3: Ergoterapeutisk profesjonsutøvelse, del 3**

 **Tips til utfylling av utviklingsplanen**

Generelt: Angi et tidsperspektiv for hvert læringsutbytte. Hva som skal gjøres og om det skal gjøres innen halvtid, i uke 3, 7 eller annet.

Det gjør målene målbare, og gjør dokumentet til et arbeidsdokument.

For eksempel: til 1. studenten skal innen uke X i praksis ha snakket om dette i veiledning.

|  |  |
| --- | --- |
| **Læringsutbytte fra programplan**  | **TIPS for tilrettelegging av praksis og læringsaktiviteter** for at læringsutbytte skal oppnås |
| Kunnskap: studenten |
| 1. Kan gjøre rede for organisatoriske og strukturelle forhold som virker inn på yrkesutøvelsen ved praksisstedet | Lese: Praksisstedets nettsider, retningslinjer/nyansattperm o.l.Dialog med leder Legge frem sin forståelse i veiledningstimen/dialog med praksisveilederKan bruke elementene i TMO for å gjøre rede for ulike forhold som virker inn  |
| 2. Har kunnskap om menneskerettigheter og etikk og kan knytte dette til aktuell praksisplass og praksisplassens posisjon i samfunnet lokalt og globalt | Henger sammen med LUB 7Kan vise kunnskap ved å bruke for eksempel- FNs menneskerettigheter - Yrkesetiske retningslinjerVise kunnskap ved å bruke Etisk refleksjonsmodell- Kan knytte rettigheter og etiske dilemma opp til elementene i TMOKan bruke diskusjon med veileder som forberedelse til GREP gruppe 4: Etikk, eller ta med seg erfaringer fra denne gruppen tilbake til praksis. |
| 3. Kan velge og gjøre rede for egnede strategier for veiledning og ledelse i møte med brukere, kolleger og andre samarbeidspartnere | Henger sammen med LUB 10Kunnskapen presenteres i før- og etterveiledning. Studenten forbereder møte med pasient/pårørende/gruppe el.l. og viser til relevant teori i planlegging og resonnering- Kommunikasjon: aktiv lytting, lese kroppsspråk hos de uten språk, - Terapeutiske modi (IRM) - Motiverende intervjuStudenten får anledning til å øve på ledelse en gang i løpet av emnet i en GREP gruppe |
| 4. Kan reflektere over hvordan aktivitetsanalyse kan anvendes innovativt i utvikling av tjenester | Henger sammen med LUB 11- Finne frem til et problemområde i samarbeid med veileder. - Tenk gjennom om diskuter hvilken aktivitetsanalyse man kan bruke (hent fra alt dere kan) og se om det kan kaste nytt lys over praksis. - EVA, KDA, TMO … Dette arbeidet kan være en forberedelse til GREP gruppe 3: Innovasjon |
| **Ferdigheter: studenten kan** |
| **5. Gjennomføre systematisk aktivitetsanalyse på individ-, gruppe- og/eller systemnivå, og utvikle tiltak for å muliggjøre deltakelse** | Planlegg situasjoner hvor studenten kan øve på dette. Forberede seg og komme med selvstendige tanker til veiledning. Drøfte og justere og så gjennomføre.Sett tidspunkt for når i praksis dette skal gjennomføres – innen uke …Mulige redskap:- EVA, OTIPM, TMO, KDA, ADL taksonomi osv- kanskje en praksis spesifikk kartlegging?Studenten vil jobbe med dette i GREP gruppe 2: TBA og OTIPM  |
| **6. Arbeide kunnskapsbasert og selvstendig med arbeidsoppgaver som er aktuelle på praksisstedet, som for eksempel kartlegging, vurdering, intervensjon og evaluering på individ-, gruppe- og/eller systemnivå** | Henger sammen med LUB 5Hente frem teori og knytte det til praksis.Anvende faglitteratur og forskning. Husk sykdomslære. Her kan kunnskap fra første og andre år om anatomi, kognisjon, psykologi og sosiologi være relevant.- Studenten forbereder et kasus til veiledning innen uke X. og legger frem en plan for kartlegging/vurdering el.l. med bruk av relevant teori.Husk sirklene i kunnskapsbasert praksis. |
| **7. Anvende terapeutisk og etisk kompetanse selvstendig i møte med personer som er i lærings-, mestrings- og endringsprosesser** | Henger sammen med LUB 2Her skal studenten planlegge, anvende og vise forståelse for sin kompetansePlanlegges i dialog med veileder og sett en tidsfrist 😊- Motiverende intervju er aktuell i endringsprosesser- Terapeutisk stil - Etisk refleksjonsmodell- Yrkesetiske retningslinjerKan være nyttig i forberedelsene til GREP gruppe 4: Etikk |
| **8. Søke og vurdere vitenskapelig litteratur som er relevant for egen profesjonsutøvelse** | Studentene kan bruke kunnskap fra metodeundervisningen i bacheloremnetFinne temaer i dialog med veileder, samarbeidspartnere eller også brukere/pasienter- Søke i relevante vitenskapelig databaser- Vurdere resultatet og velge ut relevant litteratur Fortelle veileder hvordan man har vurdert litteraturen og kommet frem til at den er relevant |
| **9. Benytte klinisk resonnering for å utvikle egen profesjonalitet** | - Modell fra Bonsaksen & Ellingham, tre «tankespor», KBP e.l.- I veiledningstimen/dialog med veilederStudenten velger ut situasjoner som egner seg for klinisk resonnering. Et dilemma man står i, en utfordrende situasjon kan egne seg godt. Forbered en klinisk resonering ut fra en modell. Studenten forteller om modellen og hvordan de har resonert i samtale med veileder. |
| **10. Lede grupper eller møter med brukere eller kolleger** | Henger sammen med LUB 3Student og veileder legger en plan for progresjon med tidsramme.- Innen uke X skal studenten ha ledet en gruppe.Får øvet seg når de leder en GREP gruppe.  |
| **11. Identifisere behov for utvikling eller ny kunnskap i ergoterapi knyttet til praksisstedet, og bidra faglig med formidling av kunnskap i forhold til dette** | Henger sammen med LUB 4 eller LUB 8- Se på utfordringer i praksis sammen med veilederHer kan man anvende aktivitetsanalysen man har kommet frem til i LUB 4. Hvis analysen gir ny kunnskap kan man formidle det.Kan også bruke den vitenskapelige litteraturen man fant i LUB 8, og formidle dette innholdet |
| Generell kompetanse: studenten kan |
| **12. Ta ansvar, vise initiativ og samarbeidsevne, fleksibilitet og selvstendighet** | - Være spørrende, nysgjerrig, på tilbudssiden.Får vist dette:I dialog med veileder ved å bidra med egne faglig begrunnede forslag til hvordan man kan løse oppgavene i praksis, for eksempel kartlegging/ behandling/ evaluering/ forståelse av egen praksisI samhandling med brukere/pasienter/pårørende/ samarbeidspartnere osv. ved at man opptrer profesjonelt og kan reflektere over egen rolle |
| **13.Drøfte og kritisk reflektere over etiske dilemmaer og praktisere i henhold til yrkesetiske retningslinjer** | - Velge ut etiske dilemmaer- Anvende en etisk teori eller refleksjonsmodell for å resonere over dilemmaet- Sett en fristFår drøftet etikk i GREP gruppe 4: Etikk |
| **14.Ta initiativ og bidra til tverrprofesjonelt samarbeid og formidle ergoterapifaglig kompetanse i dette samarbeidet** | Ta initiativ til å samarbeide med andre yrkesgrupper Avklare roller med veileder og planlegge å legge frem ergoterapeutenes bidrag i tverrfaglige møterNoen steder kan det være aktuelt å legge frem hva ergoterapi er og hva vi kan bidra med. |
| **15.Formidle og dokumentere ergoterapeutisk profesjonsutøvelse skriftlig og muntlig i de former og prosedyrer som er relevant for praksisstedet** | Planlegges i dialog med veileder. Dokumentere ut fra praksisstedets rutiner,- Journalnotater- Henvisninger- Søknader om hjelpemidler/boligendringer- I tverrfaglige møter/ tverrfaglig samarbeid |
| **16.Vurdere og forebygge risiko for uønskede hendelser og kjenner til metoder for å følge dette opp systematisk** | Gjennomføre risikovurdering- EVA trinn analyse med nøkkelpunkterSette seg inn i praksisstedets prosedyrer. Finnes det egne prosedyrer, egne kartlegginger? Melder man avvik? Hvordan følger man dette opp på praksisstedet?- Samhandling med brukere/pasienter samarbeidspartnere |

HB 26.09.2023